TERMENI DE REFERINȚĂ 

pentru contractarea unui(ei) consultant(e) sau a unei organizații de consultanță în vederea realizării unei evaluări a nevoilor și a accesului la servicii al refugiaților vârstnici din Ucraina aflați pe teritoriul Republicii Moldova 

[bookmark: _Hlk68166867][bookmark: _Hlk137128546]Servicii solicitate: Realizarea evaluării nevoilor și a accesului la servicii al refugiaților vârstnici din Ucraina aflați în Republica Moldova
Locul: Chișinău, Republica Moldova, activitate la distanță și în teren
Solicitant (angajator): AO HelpAge Moldova
Tipul de contract: Contract de prestare a serviciilor
Perioada de lucru estimată: 1 octombrie – 15 noiembrie 2026
Context
De la începutul războiului din Ucraina, HelpAge Moldova sprijină refugiații aflați în Republica Moldova, cu o atenție deosebită acordată persoanelor vârstnice, persoanelor cu dizabilități și celor aflate în situații de vulnerabilitate. De-a lungul acestei perioade, organizația a oferit diverse forme de sprijin, inclusiv asistență alimentară și financiară, servicii de protecție, facilitarea accesului la servicii medicale și sociale, dispozitive asistive și sprijin pentru persoanele refugiate care locuiesc atât în centre de cazare, cât și în comunități.
În 2024, HelpAge Moldova a realizat o evaluare a nevoilor și a accesului la servicii al refugiaților vârstnici din Ucraina. La doi ani de la această evaluare, contextul și formele de sprijin disponibile s-au schimbat, iar nevoile și prioritățile persoanelor vârstnice pot fi diferite. Evaluarea din 2026 este necesară pentru a înțelege aceste schimbări, pentru a identifica dificultățile și barierele care persistă sau au apărut între timp și pentru a analiza în ce măsură refugiații vârstnici au acces la serviciile și formele de sprijin de care au nevoie.
Rezultatele evaluării vor contribui la o mai bună înțelegere a situației actuale a refugiaților vârstnici și vor sprijini HelpAge Moldova în planificarea intervențiilor viitoare și în dialogul cu autoritățile și alți actori relevanți pentru îmbunătățirea accesului la servicii și sprijin adaptat nevoilor acestora.

Scopul consultanței
Scopul consultanței este de a realiza o evaluare actualizată a situației refugiaților vârstnici din Ucraina aflați în Republica Moldova, pentru a înțelege mai bine nevoile și prioritățile acestora, accesul la servicii și asistență, precum și principalele dificultăți și bariere cu care se confruntă. Evaluarea va urmări, de asemenea, schimbările intervenite față de situația identificată în 2024 și va evidenția atât problemele care persistă, cât și nevoile noi sau emergente.
În mod specific, evaluarea va urmări:
· identificarea principalelor nevoi și priorități ale refugiaților vârstnici, inclusiv în domenii precum alimentația, sănătatea, asistența financiară, protecția, sănătatea mintală și sprijinul psihosocial, locuirea și accesul la servicii sociale;
· înțelegerea modului în care refugiații vârstnici accesează serviciile și formele de sprijin disponibile și identificarea barierelor întâmpinate;
· analiza diferențelor de nevoi și acces la servicii în funcție de vârstă, gen, dizabilitate, situația de trai și alți factori relevanți;
· înțelegerea nivelului de informare al refugiaților vârstnici cu privire la drepturile, serviciile și formele de sprijin disponibile;
· explorarea perspectivelor refugiaților vârstnici privind viața în Republica Moldova, inclusiv integrarea și participarea în comunitate;
· compararea principalelor constatări cu rezultatele evaluării realizate de HelpAge Moldova în 2024, pentru a identifica schimbările, problemele persistente și nevoile emergente;
· formularea unor recomandări practice, bazate pe constatările evaluării, care să contribuie la îmbunătățirea intervențiilor și a accesului refugiaților vârstnici la servicii și sprijin.
Termenii de implementare și livrabilele
	Nr.
	Planul de lucru / activitatea planificată
	Perioada estimativă
	Nr. de zile
	Livrabile

	1
	Elaborarea metodologiei și a planului de lucru, analiza documentelor relevante și adaptarea instrumentelor utilizate în evaluarea din 2024.
	1–10 octombrie 2026
	4
	Metodologie și plan de lucru aprobate; instrumente de colectare a datelor

	2
	Colectarea datelor cantitative și calitative de la refugiații vârstnici, prin chestionare, interviuri și/sau discuții de grup, conform metodologiei aprobate.
	11–31 octombrie 2026
	6
	Date colectate; baza de date; note și sinteze ale consultărilor

	3
	Curățarea și analiza datelor colectate, inclusiv compararea principalelor constatări cu rezultatele evaluării din 2024 și identificarea schimbărilor, problemelor persistente și nevoilor emergente.
	1–10 noiembrie 2026
	3
	Bază de date curățată și anonimizată; tabele de analiză; sinteza principalelor constatări

	4
	Elaborarea raportului draft și prezentarea principalelor constatări și recomandări către HelpAge Moldova pentru discuție și feedback.
	11–20 noiembrie 2026
	6
	Raport draft; prezentarea principalelor constatări și recomandări

	5
	Revizuirea raportului în baza feedbackului primit și finalizarea rezultatelor evaluării.
	21–30 noiembrie 2026
	2
	Raport final de evaluare; prezentare PowerPoint finală

	 
	Total:
	1 octombrie – 30 noiembrie 2026
	21
	 





Metodologie
Consultantul va propune o metodologie detaliată, care va fi discutată și agreată cu HelpAge Moldova înainte de începerea colectării datelor. Evaluarea va combina metode cantitative și calitative și va utiliza evaluarea realizată de HelpAge Moldova în 2024 ca punct de referință, pentru a permite identificarea și analiza principalelor schimbări intervenite în situația refugiaților vârstnici. Metodologia va include analiza documentelor și datelor relevante disponibile, aplicarea chestionarelor și utilizarea unor metode calitative, precum interviuri și/sau discuții de grup. Instrumentele utilizate în evaluarea din 2024 vor fi revizuite și adaptate la contextul actual, păstrând, acolo unde este posibil, elementele necesare pentru compararea rezultatelor din 2024 și 2026.
Evaluarea va include cel puțin 100 de refugiați din Ucraina cu vârsta de 60 de ani și peste. Se va urmări includerea femeilor și bărbaților aflați în situații diferite de vulnerabilitate și de trai, inclusiv persoane cu dizabilități sau mobilitate redusă, persoane care locuiesc singure, persoane cazate în centre și persoane care locuiesc în comunitate. Selecția participanților și acoperirea geografică vor fi stabilite împreună cu HelpAge Moldova. Datele colectate vor fi analizate ținând cont de vârstă, gen, dizabilitate, situația de trai și alți factori relevanți, pentru a identifica diferențele privind nevoile, prioritățile și accesul la servicii și forme de sprijin.
Participarea la evaluare va fi voluntară și bazată pe consimțământ informat. Pe parcursul întregului proces, consultantul va respecta cerințele HelpAge Moldova privind confidențialitatea, protecția datelor, salvgardarea și prevenirea exploatării și abuzului sexual (PSEA).
Cerințe față de candidat/candidată
· Studii universitare în domeniul științelor sociale, sociologiei, sănătății publice, studiilor umanitare, statisticii sau în alte domenii relevante pentru această consultanță.
· Minimum 5 ani de experiență profesională relevantă în cercetare, evaluări de nevoi, studii sociale sau evaluarea programelor și proiectelor umanitare și/sau de dezvoltare.
· Experiență demonstrată în elaborarea și aplicarea metodologiilor și instrumentelor de cercetare, inclusiv chestionare, interviuri și discuții de grup.
· Experiență în colectarea, analiza și interpretarea datelor cantitative și calitative și în formularea concluziilor și recomandărilor bazate pe date.
· Experiență de lucru în domeniul umanitar și/sau cu refugiați, persoane vârstnice, persoane cu dizabilități sau alte grupuri aflate în situații de vulnerabilitate.
· Cunoașterea aspectelor legate de îmbătrânire, dizabilitate, protecție, incluziune și acces la servicii constituie un avantaj.
· Capacitatea de a utiliza abordări participative și incluzive în lucrul cu persoanele vârstnice și alte persoane aflate în situații de vulnerabilitate.
· Abilități foarte bune de analiză, sinteză, redactare a rapoartelor și prezentare clară a constatărilor și recomandărilor.
· Cunoașterea limbii engleze; cunoașterea limbii române și/sau ruse/ucrainene constituie un avantaj.
· Competențe bune de utilizare a MS Office, în special Word, Excel și PowerPoint, precum și a instrumentelor necesare pentru colectarea și analiza datelor.
· Capacitatea de a lucra autonom, de a respecta termenele stabilite și de a livra produse de calitate.
· Angajament față de principiile HelpAge Moldova privind salvgardarea, PSEA, protecția datelor, confidențialitatea, etica profesională și nediscriminarea.
În cazul aplicării unei organizații de consultanță, vor fi luate în considerare experiența relevantă a organizației și calificările și experiența membrilor echipei propuse pentru realizarea evaluării.

Modalitate de aplicare la concurs
Persoanele sau organizațiile interesate vor transmite dosarul de aplicare la adresa de e-mail officehelpage@gmail.com, cu mențiunea „Concurs – Consultant(ă)/organizație de consultanță pentru evaluarea nevoilor și accesului la servicii al refugiaților vârstnici din Ucraina”, sau îl vor depune prin poștă ori fizic la adresa: mun. Chișinău, MD-2005, str. Bănulescu-Bodoni 57/1, of. 431, AO HelpAge Moldova, până la data de 28 septembrie 2026, inclusiv.
Dosarul de aplicare trebuie să conțină:
1. CV-ul actualizat al consultantului/consultantei sau, în cazul unei organizații de consultanță, profilul organizației și CV-urile experților propuși;
2. o propunere tehnică succintă, care să includă înțelegerea sarcinii, metodologia propusă și planul de lucru;
3. oferta financiară, cu indicarea onorariului per zi, numărului estimat de zile de lucru și bugetului total, inclusiv toate taxele aplicabile;
4. exemple sau referințe privind evaluări, studii sau alte lucrări similare realizate anterior.
Dosarele prezentate după expirarea termenului-limită nu vor fi admise la concurs. AO HelpAge Moldova își rezervă dreptul de a solicita informații sau documente suplimentare pentru confirmarea experienței și calificărilor prezentate și dreptul de a nu selecta niciun candidat în cazul în care ofertele primite nu corespund cerințelor stabilite. Dosarele vor fi evaluate în baza experienței și calificărilor relevante – 60%, și a ofertei financiare – 40%. Doar candidatul/candidata sau organizația selectată va fi contactată cu privire la rezultatul concursului.
Toate produsele, materialele și livrabilele elaborate în cadrul prezentei consultanțe, inclusiv instrumentele de colectare a datelor, bazele de date, analizele, rapoartele și prezentările, vor rămâne proprietatea AO HelpAge Moldova. Consultantul/consultanta își păstrează drepturile morale de autor, iar drepturile de utilizare, publicare, reproducere și distribuire a materialelor realizate revin AO HelpAge Moldova. Datele și informațiile obținute în cadrul evaluării vor fi tratate confidențial și nu vor fi utilizate sau transmise unor terți fără acordul prealabil al AO HelpAge Moldova. Pe întreaga perioadă a consultanței, consultantul/consultanta sau organizația de consultanță selectată va respecta politicile și procedurile HelpAge Moldova privind salvgardarea, prevenirea exploatării și abuzului sexual (PSEA), protecția datelor, confidențialitatea, etica profesională și nediscriminarea, asigurând respectarea drepturilor, siguranței și demnității persoanelor implicate în evaluare.

